《谢长安孙舍人寄惠蜀牋并茶二首》
宋代·魏野

彩牋一轴敌琼瑰，喜见亲题手自开。
远胜浣花人寄到，贵从视草客分来。
百张重叠霞初卷，十色参差锦乍裁。
红药篇章方雅称，老夫无用擬封回。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。